משפחת חן

משפחת חן היא משפחה ענפה מיהדות ספרד, שהייתה מובילה בקרב יהודי קטלוניה. חלק מבני המשפחה נטלו את השם המשפחה שאלתיאל או גרסיאן (גם: גרציאן) על שם גרסיה, עיירה קטלונית שהפכה לרובע של ברצלונה. בני המשפחה התיישבו בעיירה ואת שמה עברתו ל"חן". שורשי המשפחה ביהודה בן ברזילי הברצלוני שאבותיו היו ראשי הגולה בבבל, מצאצאיו של רב הונא ראש הגולה המיוחסים לדוד המלך. בסביבות המאה ה-11 היגרו לקטלוניה ושם כונו "הנשיאים". לאחר גירוש ספרד התמקמו בכרתים שהייתה מקהילות יהדות איטליה, שם היו מראשי חכמי קנדיאה. בהמשך התפזרו בהדרגה אל יהדות גרמניה ויהדות רוסיה (שם שונה שמם של חלק ל"ליין") ברוסיה הצטרף אבי המשפחה לחסידות חב"ד, ורבים מצאצאיו שימשו כרבנים ואישים מפורסמים. שלמה גרסיאן-חן - אבי המשפחה הראשון שנשא את השם "חן" כשם משפחתו. היה דור תשיעי לשאלתיאל ראש הגולה בנו של חזקיה בן דוד ראש הגולה. שאלתיאל חן - רב מתקופת הראשונים במאה ה-14. רבן הראשי של יהדות אלקוליעא וברצלונה. זרחיה חן - רב, פילוסוף, רופא, פרשן המקרא ומתרגם יהודי מימי הביניים, מגדולי הוגי הדעות במאה ה-13 ובתור הזהב של יהדות ספרד. נודע כמפיץ תורת הרמב"ם בספרד וברומא, וכמומחה בספרו מורה הנבוכים. יאודה (יהודה) חן הנשיא, רבה של קהילת קנדיאה (הרקליון) וראש רבני העיר החתומים על תקנות קנדיאה. בנו רפאל מילא את מקומו ברבנות. בקרב בני המשפחה הייתה מצויה הגדה של פסח מפורסמת הידועה בכינוי "הגדת שאלתיאל" ומצויה בספרייה הבריטית. אבי הענף, אלחנן חן. בילדותו הגיע לבלארוס והתקרב לרבי שניאור זלמן מלאדי. פרץ חן - רב ביהדות אוקראינה, ומרבני חב"ד הבולטים במאה ה-19. גרשון חן - רב, דיין ופוסק חסיד חב"ד. כיהן כמשגיח בישיבת תומכי תמימים בלובביץ', רב העיר אולקסנדריה באוקראינה, מייסד וראש ישיבה בעיר, דיין בבית הדין הרבני בחיפה ובבית דין רבני חב"ד, רב שכונת שיכון חב"ד בירושלים ומעורכי האנציקלופדיה התלמודית. דוד צבי חן - רבה של העיר צ'רניהיב במשך כארבעים שנה, מחשובי רבני ופוסקי חסידות חב"ד. יהושע ליין - מרבני חב"ד לפני השואה. מייסד ישיבת תומכי תמימים בעיירה דוקשיצה, בה שימש כמשפיע ומשגיח, הממונה על גביית "דמי המעמד" לרבי שלום דובער שניאורסון. מנחם מנדל חן - בנו של הרב דוד צבי חן, היה רב העיר ניז'ין באוקראינה ומנהל ישיבת תומכי תמימים בעיר, מחשובי רבני חב"ד בראשית המאה ה-20. זלדה - משוררת ונכדתו של דוד צבי חן מבתו, רחל. אברהם חן - איש הגות, אנרכו-פציפיסט, פעלתן, עסקן, רב וסופר. מרבני חב"ד והציונות הדתית לפני קום המדינה ולאחריה. שימש כרב העיירה נובוזיבקוב, מרבני העיר צופוט, רב בפריז ורב שכונת בית הכרם בירושלים. לאה רפאלי (צנציפר) - נולדה כ"לאה ליין". שחקנית, אמנית תיאטרון, קריינית, משוררת וכותבת פיליטונים רוסייה-ישראלית. פעילת צעירי ציון והחלוץ ואסירת ציון. במקצועה עסקה כרוקחת והייתה מחלוצי הרוקחות בארץ ישראל. אלכסנדר חיין - פיזיקאי ישראלי, פרופסור במכון למדעי כדור הארץ באוניברסיטה העברית בירושלים. מחקריו עוסקים בפיזיקת העננים והוריקנים. אחיינו של ארנסט בוריס צ'יין. לאחר הגירה של חלק מבני המשפחה ממזרח אירופה לעבר גרמניה וארצות השפלה. שולמית לסקוב - נולדה כ"שולמית ליין" בהאג; הייתה אשת חינוך, היסטוריונית ומחברת ספרי תעודה ישראלית. ארנסט בוריס צ'יין - יליד גרמניה. שינה את שם משפחתו מ"חן" ל"צ'יין" כשנמלט מפני הנאצים לבריטניה כדי ששמו יהיה נוח להגייה שם. ביוכימאי וזוכה בפרס נובל לפיזיולוגיה או לרפואה ב-1945 על חלקו בפיתוח הפניצילין. שאלות ותשובות אבני חן, שאלות ותשובות מרבני המשפחה, ברוקלין נ.י.: קה"ת, תשע"ג, באתר היברובוקס ספר אבני חן חלק שני (תדפיס), ברוקלין נ.י., תשפ"א, באתר אוצר החכמה אליעזר ליין ושניאור זלמן ברגר, אבני חן: תולדות משפחת חן לדורותיה, ברוקלין נ.י.: קה"ת, תשע"ה, באתר אוצר החכמה (תדפיס מהספר)